የአሠሪና ሠራተኛ አዋጁ አንዳንድ አንቀጾቹ ሊሻሻሉ እንደሚገባ ተመለከተ
ሠራተኛው መብቱ እንዲከበርለት የወጣው የአሠሪና ሠራተኛ አዋጅ ብዙ ጥቅም እያስገኘ ቢሆንም አንዳንድ አንቀጾች ግን ሊሻሻሉ እንደሚገባ ተመለከተ ፡፡ዋሚኮ ያወያያቸው የኢትዮጵያ ሠራተኞች ማህበራት ኮንፌዴሬሽን አመራሮች እንደገለጹት ከጊዜ ወደ ጊዜ ሠራተኛው በአሠሪና ሠራተኛው አዋጁ ላይ ያለው ግንዛቤው እያደገ በመምጣቱ መብቱን ለማስጠበቅ የሚያደርገው ጥረት በከፍተኛ ደረጃ ማደጉን ተገልጿል፡፡የአዋጁ የተወሰኑ አንቀፆች የሠራተኛውን መብት ካለማስጠበቃቸውም በላይ ፣ የአሠሪና ሠራተኛውን ግንኙነት የሚያሻክሩ ናቸው በመሆኑም ሊስተካከሉ ይገባል  ተብሏል በውይይቱ ፡፡በአሁኑ ወቅት ኢትዮጵያ ወደ ኢንዱስትሪ ሽግግር ላይ በመሆኗ አዋጆቹ ውስጥ  የሚገኙ የተወሰኑ አንቀጾችን  ማሻሻል እንደሚያስፈልግ  በውይይቱ  ተገልጿል ፡፡ከክፍያ ጋር ተያይዞ ለአንድ ሠራተኛ የሚከፈለውን የዕለት ዝቅተኛ ክፍያን ለመወሰንና የሰራተኛውን የስራ ላይ ዋስትናና መብት ለመረጋገጥ የተደነገጉ  አንቀፆች ሊሻሻሉ እንደሚገባ  ተወያዮቹ አስተያያት ሠጥተዋል ፡፡